Hit modeli

Totalno jednostavne

Atraktivne slip haljine, koje su izvorno potekle od spavaćice i negližea, preuzele su modnu scenu na kojoj nastupaju u punom sjaju! Razne boje, teksture, ali i forme garantiraju da ćete sigurno pronaći onu koja će se idealno uklopiti u vaš stil. Donosimo vam tri varijante ove top haljine, ali i cjelokupne outfite kako ih isfurati.

Ružičasti model u satenskoj verziji ima dekoltiranu prednjicu i zanimljiv, križni preplet naramenica na leđima. Nosite je uz udobne trendi natikače, inovativne sunčane naočale i, naravno, ruksak. Ne zaboravite na omiljeni parfem, a cijeli styling začinite setom upečatljivih broševa.

Prugasta haljina s tankim bretelama ima i visoki prorez, koji naglašava ženstvenost i daje joj notu seksepila. Odjenite je u spoju sa sportskim elementima poput stylish tenisica, bijele šilterice i velike shopper torbe. Donje rublje neka bude minimalističko i udobno, a okviri naočala u modernom, transparentnom izdanju.

Nešto dulji pink model isfurajte uz neutralne, ali efektne komade, poput drvene torbe i natikača s neobičnom kosom potpeticom. Kako se ova haljina nosi bez grudnjaka, odjenite samo gaćice, i to neke atraktivne s motivima cvijeća. Ne zaboravite na kvalitetan make-up, ali i sofisticiran ručni sat, koji će biti jedini nakit ovog outfita.

Foto: Shutterstock i press